APSTIPRINĀTS

ar Sociālās integrācijas valsts aģentūras

Izsoles komisijas 2018.gada 20.februāra

lēmumu (sēdes protokols Nr.27)

Sociālās integrācijas valsts aģentūras nekustamā īpašuma – telpas Nr.174 ar kopējo platību 17,7 m2 (septiņpadsmit komats septiņi kvadrātmetri), kas atrodas Dubultu prospektā 71, Jūrmalā, kadastra numurs 13000111102001, 1.stāvā un kustamas mantas, kas atrodas telpā Nr.174, Dubultu prospektā 71, Jūrmalā, nomas tiesību izsoles kārtība

**1.Vispārīgie noteikumi**

**1.1.** Rakstveida izsole tiek organizēta saskaņā ar Sociālās integrācijas valsts aģentūras, turpmāk – Iznomātājs, 2018.gada 13.februāra rīkojumu Nr.1-4/29.

**1.2.** Nomas tiesību izsoles kārtība sagatavota atbilstoši Ministru kabineta 2010.gada 8.jūnija noteikumiem Nr.515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”.

**1.3.** Nomas tiesību izsoles mērķis ir noteikt Iznomātāja lietojumā esošās telpas Nr.174 ar kopējo platību 17,7 m2 (septiņpadsmit komats septiņi kvadrātmetri), kas atrodas Dubultu prospektā 71, Jūrmalā, kadastra numurs 13000111102001, 1.stāvā (turpmāk – Nomas objekts), un īpašumā esošās kustamās mantas (turpmāk – Mantiskās vērtības), kas atrodas telpās Nr.174 Dubultu prospektā 71, Jūrmalā, nomnieku, kurš piedāvā izdevīgāko finansiālo piedāvājumu nomas tiesību nodibināšanai ar Iznomātāju.

**1.4.** Nomas tiesību izsoli rīko Iznomātāja Izsoles komisija (turpmāk - Komisija) ievērojot šo kārtību. Komisijas darbu vada komisijas priekšsēdētājs. Nomas tiesību izsole var notikt, ja tajā piedalās komisijas priekšsēdētājs un ne mazāk kā divi komisijas locekļi.

**1.5.** Nomas pieteikumu atvēršanu un rakstveida izsoles rezultātu paziņošanu Komisija protokolē. Komisija atbild par izsoles norisi un ar to saistīto lēmumu pieņemšanu.

**1.6.** Nomas objekta un Mantisko vērtību nomas tiesības tiek piešķirtas rakstveida izsolē par iespējami augstākās nomas maksas piedāvājumu.

**1.7.** Nomniekam nomas laikā jāveic:

**1.7.1.** Nomas objekta un Mantisko vērtību noteiktie maksājumi Līgumā noteiktajā apmērā, termiņā un kārtībā;

**1.7.2.** citas Līgumā uzņemtās saistības;

**1.8.** Interesentiem ir tiesības veikt Nomas objekta un Mantisko vērtību apskati katru darba dienu no **2018.gada 22.februāra līdz 2018.gada 2.martam no plkst.09:00 līdz plkst.16:00**, iepriekš saskaņojot laiku ar kontaktpersonu juriskonsulti Diānu Ansoni, mob.tel. 27841669.

**1.9.** Nekustamā īpašuma – Nomas objekta ar kopējo platību 17,7 m2 nosacītā nomas maksa tiek noteikta **EUR 3,97** (trīs euro 97 centi) (bez pievienotās vērtības nodokļa) par vienu iznomātās platības kvadrātmetru mēnesī.

**1.10.** Kustamas mantas – Mantiskās vērtības, kas atrodas Nomas objektā nosacītā nomas maksa tiek noteikta **EUR 1,17** (vien euro 17 centi) (bez pievienotās vērtības nodokļa) mēnesī.

**1.11.** Papildus nomas maksai nomnieks katru mēnesi, saskaņā ar Iznomātāja izsniegto rēķinu, kas tiek sastādīts pamatojoties uz pakalpojuma sniedzēja piestādīto rēķinu un Iznomātāja aprēķiniem norēķinu periodā (tajā skaitā skaitītāju rādītājiem), maksā Iznomātājam par izlietoto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu.

**1.12.** Nomas līgums tiek slēgts uz 3 (trīs) gadiem.

**2. Izsoles objekts**

**2.1.** Nomas objekts - telpa Nr.174 ar kopējo platību 17,7 m2, kas atrodas ēkas Dubultu prospektā 71, Jūrmalā, kadastra numuru 13000111102001, 1.stāvā.

**2.2.** Mantiskās vērtības, kas atrodas Nomas objektā.

**2.3.** Nomas objekta un Mantisko vērtību lietošanas mērķis – zobārsta pakalpojumi.

**2.4.** Nomniekam nomas termiņa laikā Nomas objekts un Mantiskās vērtības godprātīgi jāuztur un jāpilda visas ar nomas līgumu uzņemtās saistības.

**3. Izsoles pretendenta pieteikums**

**3.1.** Persona, kura vēlas nomāt Nomas objektu un Mantiskās vērtības (turpmāk – Pretendents) iesniedz Iznomātājam Nomas pieteikumu, norādot šādu informāciju:

**3.1.1.** fiziska persona – vārdu, uzvārdu, personas kodu, deklarētās dzīvesvietas adresi;

**3.1.2.** juridiska persona, arī personālsabiedrība – nosaukumu (firmu), reģistrācijas numuru un juridisko adresi;

**3.1.3**. elektronisko pasta adresi, ja tāda ir;

**3.1.4.** ja nomas Pretendentu pārstāv trešā persona - norāda nomas tiesību Pretendenta pārstāvības pamatu un pārstāvja rekvizītus atbilstoši 3.1.1. vai 3.1.2.apakšpunktos norādītajam;

**3.1.5.** Nomas objekta un Mantisko vērtību atrašanās vietas adresi, kadastra numuru un platību;

**3.1.6.** nomas laikā plānotās darbības Nomas objektā;

**3.1.7.** Nomas objekta piedāvāto nomas maksas apmēru par vienu iznomātās platības kvadrātmetru mēnesī bez pievienotās vērtības nodokļa.

**3.1.8.** Mantisko vērtību, kas atrodas Nomas objektā nosacīto nomas maksu mēnesī bez pievienotās vērtības nodokļa.

**3.2.** Pretendenta Nomas pieteikuma veidlapa kā 2.pielikums ir pievienots šai kārtībai.

**4. Rakstveida izsoles kārtība**

**4.1.** Izsoles Pretendents Nomas pieteikumu un citus dokumentus iesniedz **Dubultu prospektā 71, Jūrmalā,** **137.kabinetā līdz 2018.gada 2.martam** rakstveida izsolei Dubultu prospektā 71, Jūrmalā, kadastra numurs 13000111102001, un informāciju par nomas tiesību Pretendentu.

**4.2.** Iznomātājs reģistrē saņemtos pieteikumus to saņemšanas secībā, norādot saņemšanas datumu un laiku, kā arī nomas tiesību Pretendentu. Pieteikumu glabā slēgtā aploksnē līdz Izsoles sākumam.

**4.3.** Nomas tiesību Pretendentam ir tiesības piedalīties rakstveida izsolē, ja pieteikums iesniegts publikācijā norādītajā vietā un termiņā. Mutiskie piedāvājumi rakstveida izsolē ir aizliegti.

**4.4.** Pieteikumu atvēršana notiks **2018.gada 5.martā plkst. 09:30, Dubultu prospektā 71, Jūrmalā, 101.kabinetā.**

**4.5.** Komisija **2018.gada 5.martā** **plkst.09:30** 4.4.punktā norādītajā vietā klātesošajiem paziņo, ka sākusies rakstveida izsole.

**4.6.** Pretendentu pieteikumu atvēršana ir atklāta un tos atver iesniegšanas secībā.

**4.7.** Komisijas priekšsēdētājs vai komisijas loceklis pēc Nomas pieteikuma atvēršanas nosauc nomas tiesību Pretendentu, pieteikuma iesniegšanas datumu un laiku, kā arī nomas tiesību Pretendenta piedāvāto nomas maksas apmēru un parakstās uz pieteikuma. Uz pieteikuma parakstās arī pārējie komisijas locekļi.

**4.8.** Ja pieteikumā nav iekļauta šīs kārtības 3.punktā noteiktā informācija vai Nomas pieteikumā piedāvātais nomas maksas apmērs ir mazāks par publicēto Nomas objekta un Mantisko vērtību nosacīto nomas maksas apmēru, Komisija pieņem lēmumu par nomas tiesību Pretendenta izslēgšanu no dalības rakstveida izsolē un nomas pieteikumu neizskata.

**4.9.** Ja nepieciešams papildu laiks, lai izvērtētu Pretendentu pieteikumu atbilstību publicētajiem iznomāšanas nosacījumiem, pēc pieteikumu atvēršanas Komisija paziņo laiku un vietu, kad tiks paziņoti rakstveida izsoles rezultāti.

**4.10.** Ja papildus izvērtējums nav nepieciešams, pēc visu pieteikumu atvēršanas Komisija paziņo, ka rakstveida izsole pabeigta, kā arī nosauc visaugstāko nomas maksu un nomas tiesību Pretendentu, kas to nosolījis un ieguvis tiesības slēgt nomas līgumu.

**4.11.** Gadījumā ja pēc visu pieteikumu atvēršanas tiek konstatēts, ka vairāki nomas tiesību Pretendenti piedāvājuši vienādu augstāko nomas maksu, Komisija veic vienu no šādām darbībām:

**4.11.1.** turpina izsoli, pieņemot rakstveida piedāvājumus no nomas tiesību Pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu;

**4.11.2.** lūdz nomas tiesību Pretendentus, kuri piedāvājuši vienādu augstāko nomas maksu, izteikt rakstveidā savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību.

**4.12.** Ja neviens no nomas tiesību Pretendentiem, kuri piedāvājuši vienādu augstāko nomas maksu, neiesniedz jaunu piedāvājumu ar augstāku nomas maksu saskaņā ar šī nolikuma 4.11.punktu, Iznomātājs pieteikumu iesniegšanas secībā rakstveidā piedāvā minētajiem Pretendentiem slēgt nomas līgumu atbilstoši to nosolītajai nomas maksai.

**4.13.** Iznomātājs apstiprina rakstveida izsoles rezultātus un divu darba dienu laikā pēc izsoles rezultātu paziņošanas nodrošina minētās informācijas publicēšanu Iznomātāja interneta mājas lapā [www.siva.gov.lv](http://www.siva.gov.lv) un valsts akciju sabiedrības „Valsts nekustamie īpašumi” interneta mājas lapā [www.vni.lv](http://www.vni.lv) (turpmāk – interneta adreses).

**4.14.** Ja publikācijā norādītajā pieteikumu iesniegšanas termiņā neviens nomas tiesību Pretendents nav pieteicies, Iznomātājam ir tiesības pazemināt nosacīto nomas maksu un rīkot atkārtotu izsoli, ievērojot normatīvajos aktos noteikto informācijas publicēšanas kārtību.

**5. Līguma slēgšana**

**5.1.** Nomas līgumu (3.pielikums) Iznomātājs slēdz ar to nomas tiesību Pretendentu, kurš piedāvājis visaugstāko nomas maksu.

**5.2.** Nomas tiesību Pretendents 7 (septiņu) darba dienu laikā pēc rakstveida izsoles rezultātu paziņošanas paraksta nomas līgumu, vai rakstveidā paziņo par atteikumu slēgt nomas līgumu.

**5.3.** Ja iepriekš minētajā termiņā nomas tiesību Pretendents līgumu neparaksta un neiesniedz attiecīgu atteikumu, uzskatāms, ka nomas tiesību pretendents no nomas līguma slēgšanas ir atteicies.

**5.4.** Ja nomas tiesību Pretendents, kurš piedāvājis augstāko nomas maksu, atsakās slēgt nomas līgumu, Iznomātājs secīgi piedāvā slēgt nomas līgumu tam nomas tiesību Pretendentam, kurš piedāvāja nākamo augstāko nomas maksu, un divu darba dienu laikā pēc minētā piedāvājuma nosūtīšanas publicē vai nodrošina minētās informācijas publicēšanu interneta adresēs.

**5.5.** Nomas tiesību Pretendents, kurš piedāvājis nākamo augstāko nomas maksu, atbildi uz 5.4.punktā minēto piedāvājumu sniedz 10 (desmit) darba dienu laikā no tā saņemšanas dienas.

**5.6.** Ja nomas tiesību Pretendents piekrīt parakstīt nomas līgumu par paša nosolīto augstāko nomas maksu, 7 (septiņu) darba dienu laikā pēc minētā paziņojuma nosūtīšanas tas paraksta nomas līgumu, bet Iznomātājs, ne vēlāk kā divu darba dienu laikā pēc nomas līguma parakstīšanas publicē vai nodrošina minētās informācijas publicēšanu attiecīgi interneta adresēs.

Pielikumi: 1.Informācija par Nomas objektu un Mantiskajām vērtībām Dubultu prospektā 71, Jūrmalā, uz 2 lapām.

2. Nomas pieteikums uz 1 lapas.

3. Nomas līguma projekts ar pielikumiem uz 12 lapām.